Γεώργιος Χριστιανός της Ανατολικής Φρισίας

Ο Γεώργιος-Χριστιανός, γερμ.: George Christian von Ostfriesland (6 Φεβρουαρίου 1634, Άουριχ – 6 Ιουνίου 1665, Άουριχ) από τον Οίκος των Σίρκσενα, διαδέχθηκε τον αδερλφό του Έννο-Λουδοβίκο ως κυβερνήτη της Ανατολικής Φρισίας. Κυβέρνησε από το 1660 έως το 1665. Υπό τη βασιλεία του, η οικογένεια Σίρκσενα απέκτησε στις 18 Απριλίου 1662 τον κληρονομικό τίτλο του αυτοκρατορικού πρίγκιπα.

Βιογραφία 
Μεγάλωσε με τον αδελφό του στην Αυλή του Άουριχ. Μετά το 1649 οι δύο τους έλαβαν περαιτέρω εκπαίδευση στις ακαδημίες της Μπρέντα και Tύμπινγκεν. Στο Tύμπινγκεν συνάντησε τη μελλοντική του σύζυγο Χριστίνα-Καρλόττα, κόρη του έμπερχαρντ Γ΄ δούκα της Βυρτεμβέργης από τον πρώτο γάμο του με την Άννα-Δωροθέα του Ζαλμ-Κύρμπουγκ. Μπόρεσε να τη νυμφευτεί, μόνο όταν έλαβε τον κληρονομικό τίτλο του αυτοκρατορικού πρίγκιπα στις 18 Απριλίου 1662. Αυτό τού έδωσε την κατάλληλη θέση για να νυμφευτεί ebenbürtigkeit (ισότιμα) μία πριγκίπισσα της Βυρτεμβέργης και έτσι ο γάμος πραγματοποιήθηκε τελικά στις 10 Μαΐου 1662 στην πόλη της Στουτγκάρδης. Η ένωση παρήγαγε μόνο δύο βραχύβιες κόρες, που γεννήθηκαν ενόσω ζούσε: την Εμπερχαρντίνα-Αικατερίνη (25 Μαΐου 1663 - 10 Ιουλίου 1664) και τη Γιουλιάνα-Καρλόττα (3 Ιανουαρίου 1664 - 3 Ιουνίου 1666).

Αμέσως μετά την ενθρόνισή του προσπ΄θησε να παγιώσει την εξουσία του, καθώς είχε σοβαρές συγκρούσεις με τη Συνέλευση των ευγενών. Αυτές σύντομα έφτασαν στο κατώφλι ενός εμφυλίου πολέμου και μπόρεσε να επιλυθεί μόνο με διαμεσολάβηση της Ολλανδίας. Μετά από μακρές διαπραγματεύσεις με τους ευγενείς στις 19 Ιουνίου 1662 και στις 4 Οκτωβρίου 1663, επιτεύχθηκε συμβιβασμός. Οι Κάτω Χώρες έγιναν η εγγυητική δύναμη. Και στις δύο συνθήκες ρυθμίστηκε η σχέση μεταξύ του πρίγκιπα και των ευγενών. Στους ευγενείς δόθηκαν πίσω τα παλιά τους προνόμια, με αντάλλαγμα μία σημαντική πληρωμή σε μετρητά.

Υπό τον Γεώργιο-Χριστιανό η ανιπαράθεση με το Μύνστερ κλιμακώθηκε. Αυτή η διαμάχη ξεκίνησε από μία ανεκτέλεστη αποζημίωση, που έπρεπε να πληρώσει η Ανατολική Φρισία με βάσει της Συνθήκης του Μπέρουμ, ως αντιστάθμισμα για την απόκτηση του Χάρλινγκερλαντ. Με το πρόσχημα της εκτέλεσης της πληρωμής, ο επίσκοπος του Μύνστερ βάδισε με τα στρατεύματά του στην Ανατολική Φρισία το 1663. Ο συνταγματάρχης Έλβερφελντ κατέκτησε τον Χάμπελ και το Σκόνσε στο Ντήλε στα νότια σύνορα της ανατολικής Φρισίας. Αυτά ανακτήθηκαν από ολλανδικά στρατεύματα το 1664. Ο Γεώργιος-Χριστιανός προτίμησε να αφήσει αυτό το είδος προβλήματος των αξιωματούχων του στη Συνέλευση των ευγενών.

Τέσσερις μήνες μετά το πρόωρο τέλος του, γεννήθηκε το τρίτο παιδί του Γεωργίου-Χριστιανού: ένας υστερότοκος γιος, που ονομάστηκε Χριστιανός-Έμπερχαρντ. Η χήρα του Χριστιανή-Καρλόττα ηγήθηκε μίας μάλλον ατυχούς επιτροπείας για τα επόμενα 25 χρόνια.

Οικογένεια
Νυμφεύτηκε το 1662 τη Χριστίνα-Καρλόττα, κόρη του Έμπερχαρντ Γ΄ δούκα της Βυρτεμβέργης και είχε τέκνα:
 Εμπερχαρντίνα-Αικατερίνη (25 Μαΐου 1663 - 10 Ιουλίου 1664), απεβ. 1 έτους.
 Γιουλιάνα-Καρλόττα (3 Ιανουαρίου 1664 - 3 Ιουνίου 1666), απεβ. 2 ετών.
 Χριστιανός-Έμπερχαρντ 1665-1708, πρίγκιπας της Ανατολικής Φρισίας.

Αναφορές και πηγές 
 Tielke, Martin (εκδ. ): Biographisches Lexikon für Ostfriesland, Ostfriesisches Landschaftliche Verlag- und Vertriebsgeschäft, Aurich, τόμος. 1 (1993), τομ. 2 (1997), τομ. 3 (2001)
 Ernst Kaeber: Bilder aus dem Leben ostfries. Fürstlichkeiten des 17. Jahrhunderts. Ι. Die jüngeren Brüder des Fürsten Enno Ludwig. ΙΙ. Aus dem Leben des Fürsten Christian Eberhard , Aurich, 1912
 Ernst Kaeber: Die Jugendzeit Fürst Enno Ludwigs von Ostfriesland, Aurich, 1911

Παραπομπές σε πηγές

Οίκος των Σίρκσενα